**N A C R T**

Na osnovu člana 4, stav 2 i člana 5 Odluke o izgradnji lokalnih objekata od opšteg interesa („Sl.list CG - opštinski propisi“, broj 14/22), člana 38 Zakona o lokalnoj samoupravi (“Sl.list CG” br.02/18, 34/19, 38/20, 50/22, 84/22) i člana 36 Statuta Opštine Kotor (“Sl.list CG - opštinski propisi”, br.37/19), Skupština Opštine Kotor, na sjednici održanoj dana \_\_\_\_.2023.godine, donijela je

**O D L U K U**

**o utvrđivanju lokacije za izgradnju**

**fotonaponske elektrane SE KIPS Kotor 1 i fotonaponske elektrane SE KIPS Kotor 2 za proizvodnju električne energije na krovu objekata na kat.parc.68/5 K.O.Privredna zona**

**Član 1**

Ovom Odlukom utvrđuje se lokacija sa elementima urbanističko-tehničkih uslova za izgradnju fotonaponske elektrane SE KIPS Kotor 1 i fotonaponske elektrane SE KIPS Kotor 2 za proizvodnju električne energije na krovu objekata na kat.parc.68/5 K.O.Privredna zona.

Inicijativu za donošenje ove Odluke podnio je KIPS d.o.o. Podgorica.

**Član 2**

Glavni cilj ovog projekta je izgradnja fotonaponske elektrane, kojom bi se obezbijedilo poboljšanje kvaliteta električne energije u tačkama priključenja sistema, što će ostvariti pozitivan uticaj na distributivnu mrežu kroz smanjenje tehničkih  gubitaka.

**Član 3**

Glavni projekat za izgradnju navedenog lokalnog objekta od opšteg interesa izradiće se i revidovati na osnovu ove Odluke, a u skladu sa važećim tehničkim normativima, standardima i normama propisanim odredbama Zakona o planiranju prostora i izgradnji objekata (“Sl.list CG” br.64/17, 44/18, 63/18, 11/19, 82/20, 86/22; 04/23) i Pravilnika o načinu izrade i sadržini tehničke dokumentacije za građenje objekata ( „Sl. list CG„ br. 44/18).

**Član 4**

Programski zadatak, broj 03-333/22-17328 i 03-333/22-17329 od 07.10.2022.godine godine je sastavni dio ove Odluke.

**Član 5**

O sprovođenju ove Odluke staraće se CEDIS.

 **Član 6**

Ova Odluka stupa na snagu osmog dana od dana objavljivanja u “Službenom listu CG-opštinski propisi”.

**Broj: 11-\_\_\_\_\_\_\_**

**Kotor, \_\_\_\_2023.godine**

 **PREDSJEDNICA**

 **SKUPŠTINE OPŠTINE KOTOR**

 *Maja Mršulja, s.r.*

**O b r a z l o ž e nj e**

U skladu sa Odlukom o izgradnji lokalnih objekata od opšteg interesa („Sl.list CG - opštinski propisi“, broj 14/22), a na osnovu inicijative KIPS d.o.o. Kotor, ovaj javnopravni organ je pripremio Nacrt Odluke sa elementima urbanističko-tehničkih uslova outvrđivanju lokacije za izgradnju fotonaponske elektrane SE KIPS Kotor 1 i fotonaponske elektrane SE KIPS Kotor 2 za proizvodnju električne energije na krovu objekata na kat.parc.68/5 K.O.Privredna zona.

Glavni cilj ovog projekta je izgradnja fotonaponske elektrane, kojom bi se obezbijedilo poboljšanje kvaliteta električne energije u tačkama priključenja sistema, što će ostvariti pozitivan uticaj na distributivnu mrežu kroz smanjenje tehničkih  gubitaka.

Odluka se stavlja na javnu raspravu u trajanju od 15 dana.

**OBRAĐIVAČ:**

**Sekretarijat za urbanizam, stanovanje i**

**uređenje prostora**